LEV TAHOR / PUHDAS SYDÄN
MICHA'EL BEN DAVID
SUOMI
Älä heitä minua pois -
kasvojesi edestä, Herra
Äläkä ota minulta pois -
Pyhää Henkeäsi
Älä heitä minua pois -
kasvojesi edestä, Herra
Äläkä ota minulta pois -
Pyhää Henkeäsi
Anna minulle jälleen -
pelastuksesi ilo
Anna minulle jälleen -
pelastuksesi ilo
Anna minulle jälleen -
pelastuksesi ilo
Anna minulle jälleen -
pelastuksesi ilo
Jumala, luo minuun -
puhdas sydän
Ja anna minulle -
uusi, vahva henki
Jumala, luo minuun -
puhdas sydän
Ja anna minulle -
uusi, vahva henki
Älä heitä minua pois -
kasvojesi edestä, Herra
Äläkä ota minulta pois -
Pyhää Henkeäsi
Älä heitä minua pois -
kasvojesi edestä, Herra
Äläkä ota minulta pois -
Pyhää Henkeäsi
Anna minulle jälleen -
pelastuksesi ilo
Anna minulle jälleen -
pelastuksesi ilo
Anna minulle jälleen -
pelastuksesi ilo
Anna Israelille jälleen -
pelastuksesi ilo
Anna Israelille jälleen -
pelastuksesi ilo
Tervetuloa ohjelman pariin!
Äskeinen kaunis musiikkivideo on Micha'el Ben Davidin käsialaa.
Hän on messiaaninen uskova ja muusikko, joka kiertää maailmalla -
johtamassa ihmisiä ylistykseen ja pal- vontaan. Kuulemme hänen tarinansa.
Tervetuloa ohjelmaan, Micha'el Ben David. Hienoa, että olet täällä.
Musiikkivideo "Puhdas sydän" on kuvattu Suomessa.
Se pohjautuu Psalmiin 51.
Onko jokin erityinen syy, miksi valitsit juuri sen Psalmin Suomelle -
ja miksi päätit kuvata sen Suomen luonnossa?
Minulla oli kaksi laulua mielessä Suomelle.
Minut kutsuneet ystävät pitivät laulua sopivana Suomelle, -
koska sitä juuri pyydämme, että meillä olisi puhdas sydän.
Pidin sitä sopivana. Pitää pyytää, että Jumala puhdistaisi sydämemme, -
jotta näkisimme Hänet näinä viimeisinä aikoina.
Se kosketti suomalaisuskovien sydämiä. - Niin. He vahvistivat sen.
En ollut varma, mutta se oli vahvistus.
Millaista oli laulaa suomalaisella laiturilla järven rannalla?
Ihanaa ja hauskaa.
Minulla oli ilo käydä konsertissasi.
Pidin tavasta, jolla ylistit Jumalaa, palvoit Häntä -
ja korotit Hänen nimeään. Siinä oli valtava rauha ja voima.
Mikä on laulujen sanoma, -
jonka haluat välittää kuulijoille tai konserttiyleisölle?
"Ja kun minut ylennetään maasta, niin minä vedän kaikki tyköni."
Haluan korottaa Jeshuaa, jotta monia vedettäisiin Hänen tykönsä, -
olivatpa he juutalaisia tai muista kansoista.
Jos Häntä tuodaan esiin kauniissa va- lossa täydessä majesteettiudessaan, -
ihanuudessaan ja pyhyydessään, Hän on liian kaunis vastustettavaksi.
Haluan välittää Herran kauneutta, majesteettiutta ja kirkkautta.
Hän opetti minua julistamaan Sanaa.
Sillä Jumalan ylistys ja kaksiteräinen miekka on Jumalan Sana.
Ps. 149:n mukaan on pyhien kunnia täyttää tuomio, joka on kirjoitettu.
Lauluntekijänä tapasin kirjoittaa omat sanoitukseni.
Se oli vahvuuteni. Olin aikeissa allekirjoittaa ison levytyssopimuksen.
Kun tulin uskoon, luin Raamattua ja ajattelin, etten voi pistää paremmaksi.
Se on kaunis rakkauskirje minulle, Israelille ja maailmalle.
Halusin välittää sitä musiikin kautta.
Palataanpa aikaan, jolloin löysit musiikin. Olit vasta pikkupoika.
Kertoisitko, millaista elämäsi oli silloin?
Miten löysit Jumalan antaman musiikin lahjan?
Se on mielenkiintoista.
Kotonamme oli pitkälti kiellettyä kuunnella sekulaaria musiikkia.
Emme olleet uskonnollisia, mutta vanhemmat olivat tiukkoja.
He ovat taustaltaan ranskalais-haitilaisia.
He halusivat, että erottautuisimme muista.
Kotonamme oli myös erittäin vaikeaa.
Oli väkivaltaisia tilanteita, joita pakenin musiikkiin.
Sulkeuduin huoneeseeni.
Kirjoitin ensimmäisen lauluni 11-vuotiaana. Siskot nauroivat.
Olen aina purkanut sydämeni tuntoja laulujen kautta.
Olen aina pitänyt musiikkia voimakkaana välineenä -
hyvän tai pahan esiin tuomiselle.
Myöhemmin asuit New Yorkissa. Sait mainetta ja kunniaa.
En aivan saanut sitä. Olin kynnyksellä.
Eräs iso levy-yhtiö tarjosi minulle levysopimusta.
Matkalla kohti tuota päätöstä -
tulin tuntemaan Jeshuan Herranani ja Vapahtajanani.
Se tapahtui, koska elämässäni oli kriisi ja sydänsuru.
Huusin makuuhuoneessani Manhattanilla Jumalalle: -
"Jos olet olemassa, ilmaise itsesi minulle!
Sydämeni on rikki, mutta annan Sinulle kaikki sirpaleet.
Tee minusta pyhä." Niin rukoilin.
Oli kuin pääni päälle olisi vuodatettu öljyä.
Täytyin Hänen Hengellään.
Minulle tuli Jumalan Sanan nälkä.
Edesmennyt isoäitini oli opettanut minulle Psalmeja, kun olin lapsi.
Niin kauan kuin muistan, 4―5-vuotiaasta osasin Psalmeja ulkoa.
Isoäiti julisti niitä ylleni.
Hän rohkaisi minuakin julistamaan niitä itseni ylle. Kun opin lukemaan, -
aloin heti opetella Psalmeja.
Aloin lukea ja julistaa Psalmeja joka aamu ja ilta, päivittäin.
Isoäitini oli jumalaapelkääväinen.
Elämä New Yorkissa vanhempieni kanssa oli rankkaa.
Psalmit ja musiikki olivat turvapaikkani.
Kun lapselle opettaa jotakin, hän muistaa sen vielä myöhemminkin.
Ahdistuneena tiesit, että voit huutaa Jumalan puoleen, -
koska isoäiti oli opettanut sen sinulle.
Hengellisessä mielessä en tuntenut Häntä täysin, mutta tunsin Sanan.
Lausuin: "Herra on minun paimeneni, ei minulta mitään puutu."
Se oli kuin vettä. "Herra on minun valkeuteni ja autuuteni".
Julistin näitä, aina kun oli vaikeaa kotona tai muualla.
Minulla oli aina Psalmit. Tänään minua kutsutaan psalmisti-laulajaksi -
uskoakseni siksi, mitä isoäiti juurrutti minuun.
Miten Psalmit ja laulut heräävät eloon?
Löydät tekstin Raamatusta ja alat laulaa. Vai miten se tapahtuu?
Ei ole vain yhtä kaavaa.
Saatan lukea hepreankielistä tekstiä, ja se kuulostaa minusta musiikilta.
Melodia vain tulee.
Saatan lukea tekstin ja jään odottamaan Herralta melodiaa.
Joskus suihkussa ollessani, kävellessäni tai siivotessani -
kuulen melodian ja sitten etsin jakeen, joka sopii melodiaan.
Psalmit heräävät eloon, koska elän Psalmeja.
Yksi ortodoksijuutalainen ystävä Jerusalemista sanoi: -
"Psalmit heräävät eloon, kun laulat niitä.
Miten voit ymmärtää Psalmeja? Ne ovat vaikeita ymmärtää."
Ihminen voi kasvaa heprealaisiin Kirjoituksiin ilman Jumalan Henkeä.
Juutalaiset lukevat Kirjoituksia ja Psalmeja joka päivä.
He kuulevat laulustani, että siinä on ymmärrystä ja valtaa.
Se johtuu siitä, että olen Hengen täyttämä ja uudestisyntynyt.
Olen myös käynyt läpi monia asioita, joita kokivat psalminkirjoittajatkin, -
kuten kuningas Daavid, Korahin pojat, Mooses ja Salomo.
Voin samaistua moniin asioihin.
Laulat englanniksi ja hepreaksi.
Heprea on sinulle tärkeä kieli. Käytät Jeesuksesta Jeshua-nimeä, -
koska se on Hänen hepreankielinen nimensä. Heprea on lähellä sydäntäsi.
Sef. 3:ssa (engl.) sanotaan, että Herra antaa puhtaan kielen, -
jotta Hänen omansa palvelisivat Häntä yksimielisesti.
Uskon, että Hän asettaa ennalleen heprean kielen, -
jotta kansa palvelisi Häntä Hengessä ja totuudessa.
Heprean kieli sisältää paljon salaisuuksia ja avaa niitä.
Heprean kieli, aakkoset ja jokainen yksittäinen sana ja kirjain -
puhuvat vahvaa kieltä. Se on visuaalinen, kuvallinen kieli.
Jumala sanoi aina profeetoille: "Ihmisen poika, mitä näet?
Näet, että olen valmis tekemään nämä asiat." Se on aina sanaleikki.
Hän kysyi Jeremialta: "Mitä näet?" Jeremia vastasi: "Mantelipuun oksan."
Sanat "manteli", "shaked" ja "valvon", "shakad" ovat samasta juuresta.
"Olet nähnyt hyvin. Olen valmis tekemään sen, mitä olet nähnyt."
Heprean kieli antaa ymmärrystä. Pystyy ymmärtämään ja näkemään.
Jeshua-nimikin on tärkeä, sillä se tarkoittaa "pelastusta".
Kun laulan Jes. 12:ta, "Katso, Jumala on minun pelastukseni", -
se on salaisuus ja ilmestys etenkin juutalaisille, -
sillä laulan: "Jumala on tullut minulle Jeshuaksi, pelastukseksi."
Se tuo ilmestystiedon.
"Hänestä tuli väkevyyteni ja lauluni. Minulle on tullut Jeshua, pelastus."
Aiemmin puhuimme siitä, että asuit New Yorkissa.
Tulit uskoon. Löysit Jeesuksen. - Hän löysi minut.
Aivan. Niin se menee. - Rikkinäisyydessäni.
Palvelit ensin paikallisseurakunnassa.
Autoit lapsia, jotka olivat samassa tilanteessa kuin sinä. Kerrotko siitä?
Tulin Herran luo makuuhuoneessani.
Opin Hänestä vuoden käymättä seurakunnassa tai synagogassa.
Ensimmäinen vuosi oli ratkaisevan tärkeä, -
koska opin Hänestä. Oli vain minä ja Hän.
Sitä eivät tahranneet ihmistekoiset opit eikä ihmisymmärrys.
Koska rakastuin Häneen, rakkaus tyttöön, joka oli särkenyt sydämeni...
Jumala näytti, että rakkauteni oli suuntautunut väärään kohteeseen.
Koin, että olin asettanut itseni erilleen tyttöä varten.
Olin odottanut häntä. Se oli juoheva siirtymä.
"Jos voin erottautua tyttöä varten, voin erottautua myös Jumalaa varten.
Voin antaa rakkauden takaisin Hänelle, -
koska se oli Hänen rakkauttaan."
Herra oli mustasukkainen minusta. Hän kovetti tytön sydämen, -
jotta Hän pystyi tuomaan minut luokseen.
Minun oli helppo alkaa rakastaa Häntä kokosydämisesti.
Hänen rakastamisensa on Hänen tottelemistaan.
"Jos rakastat minua, pidät käskyni."
Olin kuuliainen Sanalle alusta loppuun niin hyvin kuin pystyin, -
vaatipa se sitten anteeksiantoa väkivaltaisille vanhemmilleni, -
siunaamista, vihamiesten rakastamista, -
lepopäivän kunnioittamista, Hänen antamiensa säädösten pitämistä -
tai ruoan puhtaussääntöjen noudattamista.
Minusta kaikki 1. Moos. kirjasta Ilmestyskirjaan piti yhtä.
Ne olivat Abba-Isäni ohjeet. Hän tietää, mikä on minulle parasta.
Hänen rakkautensa siis muutti elämäsi täysin.
Aivan. Se tuli esiin kuuliaisuutena.
Se on sanomani. Jos rakastat Häntä, ole Hänelle kuuliainen.
Kuuliaisuudessa saa ilmestystä.
Halusit auttaa lapsia.
Kun minut johdatettiin Times Square -seurakuntaan, olin palava uskova.
Olin täysillä mukana.
Menin hyvin nopeasti mukaan kuoroon.
Olin mukana jakamassa ruokaa kodittomille.
Ryhdyin pyhäkoulunopettajaksi viidesluokkalaisille.
Kävin myös nuorisovankiloissa -
julistamassa nuorille evankeliumia, -
koska sydämeni halu oli tavoittaa nuoria.
Muistelin pimeimpiä hetkiäni perheessäni ja kodissani.
Jos minulla silloin olisi ollut ilmestys Jeshuasta -
ja Hänen rakkaudestaan, armostaan ja pyhyydestään, -
olisin voinut paljon paremmin.
Aloin kokea pakottavaa tarvetta auttaa nuorta sukupolvea, -
koska näin heissä itseni. Se on Elian henki.
Se haluaa kääntää isien sydämet lasten puoleen ja päinvastoin.
Minulla oli se heti. Olen aina rakastanut lapsia, -
ja halusin osoittaa sen julistamalla ja opettamalla heille totuutta.
Tein työtä lasten parissa.
Elämäsi koki toisen ison muutoksen, kun kävit Israelissa.
Kävit siellä ensin lyhyellä lähetysmatkalla.
Nyt asut siellä. Miten ensimmäinen matka vaikutti sinuun?
Olin käynyt monella lyhyellä lähetysmatkalla eri maissa, -
kuten Brasiliassa ja Venäjällä pari kertaa.
Keskityin lapsiin. Kävin lastenleireillä.
Yritin auttaa parhaan kykyni mukaan.
Joku sanoi: "Pärjäisit hyvin Israelissa."
Emme saaneet julistaa evankeliumia, aivan kuten ei Israelissakaan saa.
Paavali vertaa meitä kirjeeksi, jota ihmiset lukevat.
Kerroin elämästäni rakastamalla sekä opettamalla heille urheilua, -
hiphop-tanssia ja kitaransoittoa.
Se avasi tilaisuuden kertoa todistukseni saarnaamatta.
"Näin tapahtui minulle. Tämä on elämäntarinani."
Kaikki lapset salissa ottivat rukouksessa Herran elämäänsä.
Järjestäjät olivat vihaisia, koska meidän ei pitänyt saarnata.
Sanoin: "En saarnannut. Kerroin vain elämästäni."
Mitä voin tehdä? Pyhä Henki toimi.
Joku sanoi: "Pärjäisit hyvin Israelissa." Sanoin: "Joskus vielä."
Abba oli puhunut minulle maaliskuussa 2001.
Istuin pöytäni ääressä ohjelmistofirmassa New Yorkissa.
Menestyin ja tienasin hyvin. Minulla oli aina hienot puvut.
Olin toimistopäällikkö. Matkustelin Lontoossa ja San Franciscossa.
Se oli siisti työ nuorelle parikymppiselle miehelle.
Sanoin Jumalalle: -
"Kiitos tästä työstä. Tämä on tosi ihanaa, -
mutta sydämeni halu on julistaa ja välittää totuuttasi ihmisille, -
käydä vankiloissa ja nähdä nuorukais- ten elämän muuttuvan viikko viikolta.
Haluan, että viidesluokkalaiset alkavat janota Jumalaa.
Haluan nähdä, miten kodittomat ja Venäjän lapset muuttuvat -
sekä saavat rukousta ja parantumisia. Se oli sydämeni halu.
"Kiitos tästä työstä, mutta haluan olla Sinun asioillasi."
Kuulin äänen: "Kun palaat Venäjältä, täytän sydämesi kaipuun.
Suljen sinulta tämän työn ja vien sinut maahan, jonka sinulle osoitan."
Se oli liittopuhetta. En siinä vaiheessa ajatellut Israelia.
Olin valmis lähtemään vaikka Zimbabween.
Rakastin Jumalaa tosi paljon. Koin, että minulla oli paljon annettavaa, -
ja minulla oli siihen pakottava tarve.
Palasin Venäjältä. Oli elokuu 2001.
Työni loppui.
Vain myyntihenkilöstö sai jäädä. Liikevaihto ei ollut tarpeeksi hyvä.
Kaikille muille annettiin lähtöpassit. Olin innoissani.
Muut ihmettelivät. Sanoin: "Jumala kertoi tämän jo maaliskuussa."
Pomo sanoi: "Tuota... Jutellaanpa hieman toimistossani."
Sanoin hänelle, että Jumala kertoi sen edeltä.
Olin tulessa työpaikalla. Julistin, siunasin ja täytin ihmisiä ilollani.
Pomo sanoi: "Tiesin aina, että tämän jälkeen teet jotakin seurakuntatyötä."
Korjasin: "Valtakunnan työtä."
Hän kysyi: "Miten voimme auttaa?"
Sanoin: "Tarvitsen hyvän erorahan."
Se oli tietokoneohjelmistoyritys. Pyysin tietokonetta, -
kämmentietokonetta, jollaisia käytettiin silloin, -
ja simpukkapuhelinta. Kaikki onnistui. Olin ihmeissäni.
"Ryöstin egyptiläiset."
Jumala varusti kaiken matkaa varten.
Millaista oli, kun ensikertaa menit Israeliin?
Millainen vaikutus sillä oli sinuun?
Elettiin elokuuta 2001.
Jumala näytti vievänsä minut maahan, jonka Hän osoittaa.
Kuukautta myöhemmin WTC-torneihin iskettiin. Olin New Yorkissa.
Ymmärsin, että se oli lopunaikojen alku.
Se oli minulle merkki lähteä Israeliin. Se ei olisi mikään huviretki.
Menisin palvelemaan messiaanista seurakuntaa.
Tiesin, että kohtaisin Kuninkaan.
Times Square -seurakunta valmisteli ja varusti minut -
erään messiaanisen seurakunnan palvelukseen.
Saavuin Israeliin marraskuussa.
Heti kun kone laskeutui, oli kuin olisin tullut kotiin.
Aloin itkeä. Oli kuin olisin ollut siellä aiemminkin.
Se tuntui tutulta. Ymmärsin, että olin Jumalan pyhässä maassa.
Hän alkoi murtaa sydäntäni maata ja kansaa kohtaan.
Hän alkoi tuoda ilmestystietoa juutalaisista juuristani.
Isoäitini oli ranskanjuutalainen. Hänen nimensä oli Ester.
Hepreaksi se tarkoittaa: "kätketty".
Herra sanoi: "Kaikki sinussa on kätketty juuri tällaista aikaa varten.
Opetan, kuka olen ja miten juutalaisia tavoitetaan. Palaa juurillesi -
ja vaella Herran teitä."
Kaikki tuntui loksahtavan paikalleen.
Mitä Jumala opetti?
Hän sanoi opettavansa, miten tavoitetaan juutalaisia.
Mitä uutta opit Häneltä? - Jumalan koko tahdon.
Miten vaeltaa kuuliaisuudessa Jumalan Sanalle.
Valitettavasti me uskovat tai kristikunta -
olemme loitonneet niin kauas juuriltamme, -
etteivät juutalaiset enää tunnista Jeshuaa.
Hän on kuin Joosef, jota veljet eivät tunnistaneet.
Se kaikki kuuluu Jumalan suunnitelmaan.
Näin Hän toteuttaa sitä. Viimeisinä päivinä Hän asettaa kaiken ennalleen.
Hän asettaa meidät ennalleen Hänen täyteyteensä. Siitä juurissa on kyse.
Jer. 6:16: "kysykää muinaisia polkuja", niin löydätte hyvän tien, ette väärää.
Jeshua on tie, totuus ja elämä. Sieltä löydätte levon sielullenne.
Millaisia kohtaamisia sinulla on ollut?
Millaista palautetta olet saanut juutalaisilta, kun olet laulanut?
Miten he ovat ottaneet sinut ja sanomasi vastaan?
"Autuas se kansa, joka tuntee juhlariemun", Psalmi 89, -
"ne, jotka vaeltavat sinun kasvojesi valkeudessa, Herra!"
Juutalaiset ovat hyvin viisaita. He ovat hyvin paljon perillä asioista.
He tuntevat Sanan. Heitä ei tarvitse paukuttaa evankeliumilla päähän.
Riittää vain, että joku näyttää heille suuntaa.
Välitän laulujeni kautta salaisuuksia: "Jumalasta on tullut minulle Jeshua".
Ja monia muita. "Herra on sotasankari", 2. Moos. 15.
"JHVH ish milchama", "Hän on sotasankari".
Syntyvän Pojan nimi olisi "El Gibor", Väkevä Jumala, "soturi-Jumala", -
"Jumala-Ihminen, joka on soturi". "Gibor" tulee sanasta "gever", mies.
Hänen nimensä on "Avi ad", Iankaikkinen Isäni, -
ja "Sar shalom", Rauhanruhtinas.
Yhdistän nämä asiat. Kuka on Poika? Miksi nämä ovat Hänen nimensä?
Miksi Hänen nimensä on Immanuel?
Opetan heitä laulujeni avulla.
Pyhä Henki on Totuuden Henki. Hän paljastaa heille totuuden.
Merkittävät rabbit ovat kysyneet: "Mistä soundisi tulee?
Se on kuin leeviläisten laulua Bet Hamikdashissa, temppelissä.
Jumala on laittanut minuun syvän, muinaisen soundin. Hän sanoo, -
että hyvä kirjanoppinut tuo aarre- kammiostaan esille vanhaa ja uutta.
Tuon aarteita Vanhasta testamentista, joka ei ole lainkaan vanha, -
ja aarteita uudesta ja yhdistän ne.
Saamme voiton pedosta laulamalla Mooseksen ja Karitsan lauluja, -
sekä juutalaiset että kansojen uskovat.
Aam. 9:11:ssä Jumala pystyttää jälleen Daavidin sortuneen majan.
Se oli raunioina, ja nyt Hän rakentaa sitä jälleen.
Hän palauttaa Edomin ja kansat, jotka on kutsuttu Hänen nimeensä.
Hän tuo meidät yhden telttakankaan alle. Ei enää synagogiin, -
juutalaisuuteen, kristinuskoon, evankelisuuteen tai luterilaisuuteen.
On vain yksi maja, ja Jeshua on johtaja ja Kuningas.
Olet vienyt sanomaa Messiaasta juutalaisille.
Olet myös matkustellut maailmalla ja vienyt kristillisiin seurakuntiin -
sanomaa kristinuskon juurista. Missä kaikkialla olet käynyt?
Joka puolella. Olen käynyt kaikissa maanosissa paitsi Antarktisessa, -
ja sinne en haluakaan. Siellä on liian kylmä. Eikä siellä taida asua ketään, -
luultavasti vain tutkijoita. - Pingviinejä vain.
Ja jääkarhuja. Niidenkin pitää kuulla evankeliumi. Ei.
Olen ollut lähes kaikissa maanosissa.
Olen käynyt noin 45 maassa.
Jes. 49:5―6:ssa sanotaan: -
"Ja nyt sanoo Herra, joka on minut palvelijakseen valmistanut -
hamasta äitini kohdusta, palaut- tamaan Jaakobin hänen tykönsä, -
niin että Israel koottaisiin hänen omaksensa ― ja minä olen kallis -
Herran silmissä, minun Jumalani on tullut minun voimakseni -
hän sanoo: Liian vähäistä on sinulle, joka olet minun palvelijani, -
kohottaa ennalleen Jaakobin sukukunnat ja tuoda takaisin -
Israelin säilyneet: minä panen sinut pakanain valkeudeksi, -
että minulta tulisi pelastus [Jeshua] maan ääriin asti."
Ps. 2:ssa Jumala käskee anoa, ja Hän antaa kansat perinnöksi.
Minulla oli intoa, vaikken tiennyt paljoa. Sanoin: -
"Jumala, Sinä käsket anoa kansoja."
Uudestisyntymäni hetkellä tiesin, etten olisi New Yorkissa enää kauan.
Aloin rukoilla, että sisarestani tulisi valo perheelle, koska lähtisin pois.
Kaksi vuotta myöhemmin niin kävi.
Olet matkustellut kansoissa. Miten ihmiset vastaavat sanomaasi -
eri puolilla maailmaa?
Jumala sanoo Hesekielille, Jeremialle ja muille profeetoille, -
ettei pidä murehtia siitä, miten he vastaavat. En ole vastuussa siitä.
Olen vastuussa vartijana, jolle Totuuden Henki on opettanut Sanaa.
Velvollisuuteni on osoittaa totuus 1. Moos. kirjasta Ilmestyskirjaan.
En voi hallita sitä, miten ihmiset vastaavat.
Jotkut ottavat sen vastaan kun taas toiset vastustelevat.
Kysytään sitten näin: Miten laulusi ovat koskettaneet ihmisiä?
Miten ne ovat auttaneet ihmisiä?
Laulut ovat ilman muuta koskettaneet monia, kiitos Jumalan.
Annan Hänelle kunnian.
Saan kommentteja YouTubessa, Facebookissa ja Twitterissä.
Ihmisiä on parantunut ja uudistunut. Avioerot ovat peruuntuneet.
Ihmiset ovat palanneet juurilleen.
Jotkut olivat juutalaisia, mutta eivät eläneet sitä todeksi.
Monet todistavat, että Herra veti heitä luokseen musiikkini kautta.
Jopa joitakin ortodoksijuutalaisia...
Tietysti saan paljon vastustusta ja vähemmän mairittelevia kommentteja.
Saan myös paljon rohkaisua -
jopa ortodoksijuutalaisilta, jotka ovat löytäneet Hänet.
Laulut ovat kuin lippu, joka on kohotettu.
Jumala sanoo nostavansa lipun esille totuuden takia, -
jotta Häntä pelättäisiin, Ps. 60.
Jumala käyttää lauluani lippuna.
Ne, joilla on korvat kuulla, kuulevat Hänen äänensä.
Heidät vedetään Hänen luokseen, ja he tuntevat Hänet syvemmin.
Olet ollut kiertueella Suomessa.
Olisiko sinulla ohjelman lopuksi jotakin erityistä sanomaa Suomelle?
Jes. 26:ssa sanotaan: -
"Avatkaa portit vanhurskaan kansan käydä sisälle, joka uskollisena pysyy."
Ps. 33: "Autuas se kansa, jonka Jumala [Elohim] Herra on".
Vetoan suomalaisiin; olkaa kansa, joka rakastaa totuutta.
Syleilkää totuutta. Totuus vapauttaa meidät.
Totuus antaa voiman voittaa vihollinen.
Meidän on pyhitettävä itsemme totuudessa, koska Sana on totuus.
On ymmärrettävä Jumalan koko tahto.
On palattava Hänen juurilleen, Tooraan. Jumala sanoo, -
että ne, jotka laulavat Mooseksen ja Karitsan lauluja, voittavat pedon.
Elämme lopunaikoja. Ei pidä tuudittautua väärään toivoon.
Jeshuan itsensä on oltava toivomme. Hän on kirkkauden toivo.
Meidän ei pidä laittaa toivoamme oppiin, ylöstempausoppiin -
tai muuhun sellaiseen, sillä ihmisiä vainotaan kaikkialla.
Heitä mestataan ja vainotaan jo nyt.
On oltava valmis kohtaamaan tuli.
Ihmisen Poika on kanssamme pätsissä.
Hän lähettää enkelit sulkemaan leijonien kidat.
Ei pidä yrittää pelastaa elämäänsä.
Täytyy olla valmis kadottamaan elämänsä, jotta voittaisi sen.
Kiitos haastattelusta ja vierailusta.
Sinulta on ilmestynyt uusi CD-levy, jota voi tilata TV7-kaupasta.
Tulemme näyttämään musiikkivideoitasi TV7:llä.
Näemme nyt toisen uuden musiikki- videon, joka kuvattiin Tukholmassa.
KAIKKIVALTIAS, KUKA ON VERTAISESI?
Herra, kuka on Sinun vertaisesi jumalien joukossa!
Kuka on Sinun vertaisesi ihmisten joukossa?
Kuka on Sinun vertaisesi kaikkien asioiden joukossa?
Ei ole ketään vertaistasi, Herra
Kuka on Sinun vertaisesi jumalien joukossa, Herra?
Kuka on Sinun vertaisesi ihmisten joukossa?
Kuka on Sinun vertaisesi kaikkien asioiden joukossa?
Ei ole ketään vertaistasi, Jumala
Kuka on Sinun vertaisesi jumalien joukossa, Herra?
Kuka on Sinun vertaisesi ihmisten joukossa?
Kuka on Sinun vertaisesi kaikkien asioiden joukossa?
Ei ole ketään vertaistasi
Kaikkivaltias, kuka on Sinun vertaisesi?
Herra, kuka on vertaisesi?
Jumala, kuka on vertaisesi?
Herra, ei ole ketään niin kuin Sinä
Ja na na na...
Kuka on Sinun vertaisesi jumalien joukossa, Herra?
Kuka on Sinun vertaisesi ihmisten joukossa?
Kuka on Sinun vertaisesi kaikkien asioiden joukossa?
Ei ole ketään vertaistasi, Jumala
Kuka on Sinun vertaisesi jumalien joukossa?
Kuka on Sinun vertaisesi ihmisten joukossa?
Kuka on Sinun vertaisesi kaikkien asioiden joukossa?
Ei ole ketään vertaistasi
Puhdas sydän -laulun suomennos: Hannele Lehtoranta
Suomennos: Marianne Tenetz